Kultura loptastih amfora
<s>Kultura loptastih amfora (KLA), (Njem: Kugelamphoren-Kultur - KAK), je jedna arheološka eneolitska kultura u srednjoj Evropi iz perioda oko 3400–2800 pne.</s><s>Ime joj je dao Gustaf Kossinna, po karakterističnim keramičkim loncima, sa dvije ili četiri ručke.</s><s>Prema Kurganskoj hipotezi, smatra se indoevropeiziranom, i širila se Evropom sredinom 4. milenijuma pne, predstavljajući drugi val kurganskih migracija.</s><s>Potvrda za takvo tumačenje je u polu-nomadskom pastoralizmu nosilaca kulture kuglastih amfora te njihovom grobnom ritusu, ponajviše na temelju rumunskih i poljskih nalazišta, koji odgovaraju istočnoj kulturi.</s><s>Još uvijek nisu završena kompletna antropološka istraživanja koja bi potvrdila teoriju.</s><s>Posljednja genetička istraživanja su pokazala da ima prostora i za drugačije viđenje s obzirom na to da analize mitohondrijske DNA ukopa pod tumulom s poljskog nalazišta Kierzkowo nisu pokazale genetičku sličnost s istočnim populacijama, već onim ranijim lokalnim, što govori da su promjene i inovacije kojima se odlikuje kultura kuglastih amfora u prvom redu kulturološke.</s>

<s>Rasprostranjenost i razvoj 
Kultura loptastih amfora bila je raširena u centralnoj Evropi, između Elbe i Visle, pružajući se na jugu  do srednjeg toka rijeke Dnjestar i na istoku do Dnjepra.</s><s>Zapadno od Elbe, neke loptaste amfore pronađene su u megalitskim konstrukcijama.</s><s>Pronađene su i u stepskom području (Volhynia i Podolia), u vremenu koje odgovara periodu 2950 i 2350. god. pne.</s><s>Presijecala je Kulturu vrpčaste keramike na dva dijela.</s><s>Prema jugu i zapadu dodirivala se Badenskom kulturom, a na sjeveru sa Narva kulturom.</s>

<s>Nalazi 
Ekonomija se zasnivala na stočarstvu, pogotovo svinja u ranoj fazi, za razliku od Kulture ljevkaste keramike, u kojoj se uzgajalo uglavnom goveče.</s><s>Naselja su rijetka, i dosad nisu iskopani temelji kuća, pa se predpostavlja da su bila privremena.</s>

<s>Kultura je poznata po ukopima.</s><s>Sahranjivanje se obavljalo u grobnicama ukopanim u zemlju i obloženim kamenom.</s><s>Sahranjivali su i životinjske dijelove, najviše svinjske čeljusti ili cijele životinje (bik).</s><s>U grobove su prilagali amfore i kamene sjekire.</s><s>Pronađeni su i isključivo životinjski grobovi.</s><s>Pronađeni su i sekundarni ukopi u megalitske grobove.</s>

<s>Prema načinu sahranjivanja, s skladu sa Kurganskom teorijom, kultura je nastala kao rezultat prvih masovnih migracija iz pravca stepa, i biće osnova ta daljnji nastanak germansko - baltičkih - slavenskih naroda.</s>

<s>Lista eneolitskih kultura</s>

<s>Literatura</s>

<s>Reference</s>

<s>Eneolitske kulture</s>

